Crna Gora

Adresa: Rimski trg 46,

81000 Podgorica, Crna Gora

tel: +382 20 482 109

fax: +382 20 234 306

www.gov.me/mpsv

Ministarstvo poljoprivrede,

šumarstva i vodoprivrede

Broj: 16. april 2022.godine

Ministarstvo poljoprivrede, šumarstva i vodoprivrede (u daljem tekstu: Ministarstvo), na osnovu Uredbe o uslovima, načinu i dinamici sprovođenja mjera agrarne politike za 2022. godinu – Agrobudžet („Službeni list CG“, br. 23/22 i 39/22) i mjere 2.1.21 – Podrška očuvanju stabilnosti dohotka poljoprivrednih gazdinstava, objavljuje:

**JAVNI POZIV**

**za besplatnu dodjelu plastenika za proizvodnju povrća za 2022. godinu**

Ovim javnim pozivom utvrđuju se uslovi, kriterijumi, način prijavljivanja i rokovi za podnošenje zahtjeva kao i procedura realizacije javnog poziva.

**PREDMET JAVNOG POZIVA**

Predmet Javnog poziva jeste dodjela plastenika tunelskog tipa za proizvodnju povrća. Podrška se odnosi na dodjelu lukova, najlona, kočića, spojnica i kopči, odnosno opreme neophodne za uspostavljanje plastenika.

**DEFINICIJA KORISNIKA SREDSTAVA**

Korisnici podrške po ovom Javnom pozivu su državljani Crne Gore koji nijesu ostvarili pravo na dodjelu plastenika od Ministarstva niti od lokalnih samouprava u poslednje 3 godine.

**KRITERIJUMI ZA BODOVANJE**

Bodovanje zahtjeva izvršiće se na sljedeći način:

* Svaki član kućne zajednice - 1 bod;
* Podnosioc zahtjeva mlađi od 40 godina - 1 bod;
* Ukoliko je podnosilac zahtjeva žena -1 bod
* Podnosilac zahtjeva koji se nalazi na evidenciji ZZZCG - 1 bod.

U slučaju istog broja bodova, prednost će imati mlađi podnosioci zahtjeva.

**NEOPHODNA DOKUMENTACIJA**

* Popunjen obrazac zahtjeva za dodjelu plastenika;
* Uvjerenje o kućnoj zajednici;
* Fotokopija lične karte podnosioca zahtjeva;
* Dokaz o evidenciji na ZZZCG, za podnosioce zahtjeva koji se nalaze na istoj;
* Potvrda o mjestu prebivališta.

**PROCEDURA REALIZACIJE**

* Javni poziv sprovodi Ministarstvo u saradnji sa lokalnim samoupravama.
* Podnosilac zahtjeva dostavlja potrebnu dokumentaciju nadležnoj lokalnoj samoupravi u skladu sa mjestom prebivališta.
* Komisija, koju čine predstavnici lokalne samouprave i jedan predstavnik Ministarstva, vrši administrativnu kontrolu zahtjeva.
* Komisija vrši bodovanje zahtjeva koji zadovoljavaju propisane uslove i imaju urednu dokumentaciju po ovom Javnom pozivu, te u skladu sa propisanim kriterijumima pravi rang listu uredno podnijetih zahtjeva zahtjeva.
* Dodjela plastenika izvršiće se podnosiocima zahtjeva sa rang liste odobrenih zahtjeva koju sačinjava Komisija, a do broja plastenika koji je predviđen za datu opštinu.
* O mjestu i vremenu preuzimanja plastenika, korisnici podrške biće naknadno informisani.
* Lica kojima se izvrši dodjela plastenika u obavezi su da iste montiraju i stave u upotrebu u skladu sa uputstvom proizvođača i namjenom plastenika da bi plastenici bili stavljeni u upotrebu ove godine
* Komisija će vršiti kontrolu dodjeljenih investicija te o istom sačiniti izvještaj i dostaviti Ministarstvu.
* Ukoliko se utvrdi da korisnik dodijeljenje investicije ne realizuje investiciju, odnosno otuđi plastenik ili ga ne upotrijebi u skladu sa njegovom namjenom dužan je da nadoknadi Ministarstvu vrijednost investicije.
* Ukoliko se administrativnom kontrolom utvrdi da podnosilac zahtjeva ne zadovoljava propisane uslove i kriterijume, Komisija će odbiti predmetni zahtjev i o istom obavjestiti podnosioca zahtjeva.

**NAČIN PODNOŠENJA ZAHTJEVA**

Obrazac zahtjeva sa dokumentacijom propisanom ovim Javnim pozivom dostaviti na adresu lokalne samouprave u mjestu prebivališta podnosioca zahtjeva, sa naznakom:

**po Javnom pozivu za besplatnu dodjelu plastenika za 2022. godinu**

Informacije u vezi sa ovim Javnim pozivom mogu se dobiti putem telefona:

020/482-283 i nadležnim lokalnim samoupravama

Trajanje Javnog poziva je od 18.04. do 03.05.2022. godine.

Zahtjevi dostavljeni poslije utvrđenog roka smatraće se neblagovremenim i neće se uzeti u razmatranje.

Ovaj Javni poziv biće objavljen na internet stranici Ministarstva.

Ministar

mr Aleksandar Stijović